Covid-19-statistieke: Weer meer as 5 000 nuwe gevalle(Argieffoto: Luca Sola/AFP) Suid-Afrika het tans meer as 60 000 nuwe gevalle van Covid-19 nadat nog 5 451 gevalle sedert die vorige verslag bevestig is. Dr. Zweli Mkhize sê in sy jongste verslag oor die syfers nog 97 sterftes is ook bevestig. Hiervan was 21 in die Vrystaat, 41 in Gauteng, vyf in KwaZulu-Natal, drie in Mpumalanga, 15 in die Noord-Kaap en 12 in die Wes-Kaap. Geen sterftes is in die Oos-Kaap, Limpopo of Noordwes aangemeld nie. Die sterftesyfer weens Covid-19 staan in hierdie stadium op 56 929. Die herstelkoers het nog teruggesak en staan op 93,2% nadat 1 574 223 mense van die virus herstel het. Tot dusver het 1 691 491 mense positief vir Covid-19 getoets. Meer as 40 000 nuwe toetse vir die koronavirus is sedert die vorige verslag gedoen. Altesame 60% hiervan was in die private sektor.